kardosdrur/scandi-wiki huggingface dataset:
Gaston Roelants

Gaston Roelants () er ein belgisk tidlegare friidrettsutøvar frå landsbyen Opvelp i Flandern. Han er best kjend som hinderløpar, men deltok også på langdistansar heilt opp til maraton. Roelants vart europameister på 3000 meter hinder i 1962 og olympisk meister i same øvinga i 1964. Han sette to verdsrekordar på 3000 m hinder, den siste i 1965 med tida 8.26,4.

Aktiv
Roelants fekk sin meisterskapsdebut under sommar-OL 1960 i Roma. Her kom han på fjerdeplass på 3000 meter hinder. Frå august 1961 innleia han ei sigerrekke i hinderløp som skulle vare i fem år. I denne perioden vann han gullmedaljen på friidretts-EM 1962 i Beograd, og heldt fram året etter, den 7. september 1963, med å sette verdsrekord i Leuven på tida 8.29,6. I oktober 1964 sikra han seg gullmedaljen under sommarleikane i Tokyo med ei tid ned mot sin eigen verdsrekord. Han forbetra i 1965 verdsrekorden på distansen til 8.26,4, ein rekord som vart ståande i tre år.

Ved europameisterskapen i Budapest i 1966 vart Roelants sigerrekke på 3000 m hinder broten, då det vart bronsemedalje. Under dei olympiske leikane i Mexico-byen i 1968 vart han nummer sju på 3000 m hinder med tida 8.59,4, vel åtte sekundar bak olympiameisteren frå Kenya. Sidan i leikane kom han ellevteplass i maraton, i tynnlufta i Mexico brukte han over to timar  og 29 minuttar.

Frå slutten av 1960-talet konkurrerte Roelants oftast på lange distansar. Han vann VM i terrengløp fire gongar; 1962, 1967, 1969 og 1972, tre gongar kom han på andreplass. To gongar sette han verdsrekord på 20 000 meter og 1 times løp. Dei siste rekordane frå 1972 var på 57.44,4 og 20 878 meter. I europameisterskapane 1969 og 1974 tok han høvesvis sølv- og bronsemedalje i maratonløp.

Medaljar og plasseringar i internasjonale meisterskap
OL 1960 i Roma: Nr 4 på 3000 m hinder - 8.47,6
EM 1962 i Beograd: Gullmedalje på 3000 m hinder – 8.32,6, framom Zoltan Vamoș (8.37,6)
OL 1964 i Tokyo: Gullmedalje på 3000 m hinder – 8.30,8, framom Maurice Herriott (8.32,4)
EM 1966 i Budapest: Bronsemedalje på 3000 m hinder – 8.28,0
OL 1968 i Mexico by: Nr 7 på 3000 m hinder og nr 11 i maraton
EM 1969 i Aten: Sølvmedalje i maraton og nr 5 på 10000 m
EM 1971 i Helsingfors: Nr 5 i maraton – 2.17.48,8
EM 1974 i Roma: Bronsemedalje i maraton – 2.16.29,6

Kjelder
Denne artikkelen bygger på «Gaston Roelants» frå ,  den 11. oktober 2014.  
 

Belgiske friidrettsutøvarar
Hinderløparar
Langdistanseløparar
Europameistrar i friidrett for Belgia
Belgiske deltakarar under sommar-OL 1960
Friidrettsutøvarar under sommar-OL 1960
Medaljevinnarar under sommar-OL 1964
Belgiske deltakarar under sommar-OL 1964
Friidrettsutøvarar under sommar-OL 1964
Belgiske deltakarar under sommar-OL 1968
Friidrettsutøvarar under sommar-OL 1968
Vinnarar av Bislett-medaljen
Kongepokalvinnarar i friidrett
Pepar

Pepar (av norrønt piparr, frå latin piper, opphavleg frå dravidisk pippali) er ei nemning på krydder frå ulike plantar som vert nytta til å gje sterk smak til mat. Den best kjende typen i Noreg er svart pepar, som kan gje svarte, kvite eller grøne peparkorn.
Pepar frå andre planteslag kan vera raud pepar (kajennepepar) og andre typar chilipepar, rosa pepar (peruviansk pepar, karibisk pepar) og sichuanpepar (szechuanpepar).

Kjelder

Denne artikkelen bygger på «Black pepper» frå ,  den 11. oktober 2014. 
 oppgav desse kjeldene:
Dravidian India - T.R. Sesha Iyengar - Google Books. Books.google.com. Retrieved on 31 October 2012.
Intercourse Between India and the Western World - H. G. Rawlinson - Google Books. Books.google.com. Retrieved on 31 October 2012.
Antiquities of India: An Account of the History and Culture of Ancient Hindustan - Lionel D. Barnett - Google Books. Books.google.com. Retrieved on 31 October 2012.>

Bakgrunnsstoff

krydder
Friidrett under Sommar-OL 1956

Friidrettsøvingane under Sommar-OL 1956 i Melbourne vart avvikla i tida 23. november til 1. desember 1956. Det vart tevla i 33 øvingar, 24 for menn og 9 for kvinner. 720 utøvarar frå 61 land deltok i tevlingane. Alle øvingane vart avvikla på eller frå Melbourne Cricket Ground.

I desse leikane vart det sett fire verdsrekordar i friidrett. Den fyrste vart sett av norske Egil Danielsen som i fjerde omgang av spydtevlinga smelte til med 85,71 meter. Deretter forbetra Elżbieta Krzesińska frå Polen sin eigen verdsrekord i lengdehopp frå august 1956 med seks centimeter til 6,35 m. Avslutningsdagen svinga Mildred McDaniel frå USA seg over 1,76 meter i høgdehopp, same dag som arrangørlandet Australia sine fire utvalde kvinner i 4 x 100 meter stafett sprang i mål på verdsrekordtida 44,5 sekundar.

Menn

100 meter 

Finale: 24. november

200 m 

Finale: 27. november

400 m 

Finale: 29. november

800 m 

Finale: 26. november

1500 m 

Finale: 1. desember

5000 m 

Finale: 28. november

10 000 m 

23. november

Maraton 

1. desember

20 km kappgang 

28. november

50 km kappgang 

24. november

110 meter hekk 

Finale: 26. november

400 m hekk 

Finale: 24. november

3 000 m hinder 

Finale: 29. november

4 × 100 meter stafett 

Finale: 1. desember

4 × 400 m stafett 

Finale: 1. desember

Høgdehopp 

Finale: 23. november

Stavhopp 

Finale: 26. november

Lengdehopp 

Finale: 24. november

Tresteghopp 

Finale: 27. november

Kulestøyt 

Finale: 28. november

Diskoskast 

Finale: 27. november

Sleggjekast 

Finale: 24. november

Spydkast 

Finale: 26. november

Tikamp 

29./30. november

Kvinner

100 meter 

Finale: 26. november

200 m 

Finale: 30. november

80 meter hekk 

Finale: 28. november

4 × 100 meter stafett 

Finale: 1. desember

Høgdehopp 

Finale: 1. desember

Lengdehopp 

Finale: 27. november

Kulestøyt 

Finale: 30. november

Diskoskast 

Finale: 23. november

Spydkast 

Finale: 28. november

Kjelder
Denne artikkelen bygger på «Olympische Sommerspiele 1956/Leichtathletik» frå ,  den 11. oktober 2014.  
 

Øvingar under sommar-OL 1956
Friidrett under Sommar-OL
Kfar Zoharim

Kfar Zoharim (hebraisk כְּפַר זָהֳרִים), offisielt Ramot Yehuda-Zoharim (hebraisk רמות יהודה-זוהרים), er ein landsby og eit rusbehandlingssenter i Israel. Han høyrer til Mateh Yehuda regionale kommune. 

Landsbyen vart grunnlagd i 1993 av innbyggjarar frå Jerusalem, som var tidlegare medlemmar av Svart panter. Han vart kalla opp etter songaren Zohar Argov, ein songar som hadde lidd av dopmisbruk. I dag behandlar senteret kring 80 misbrukarar.

Kjelder
Denne artikkelen bygger på «Kfar Zoharim» frå ,  den 12. oktober 2014.

Bakgrunnsstoff

Landsbyar i Israel
Busetnader grunnlagde i 1993
Busetnader i Jerusalem distrikt
1993 i Israel
Kelly Holmes

Kelly Holmes () er ein britisk tidlegare friidrettsutøvar som tevla internasjonalt på mellomdistansane. I 2004 vart ho den tredje kvinna som vann gullmedalje både på 800 og 1500 meter i eit OL.

Aktiv
Holmes braut gjennom internasjonalt i europameisterskapen 1994 i Helsingfors, då ho i eit lureløp på 1500 meter sikra seg sølvmedaljen. Same sesongen vann ho den same distansen i samveldeleikane i Victoria. Året etter tok ho VM-sølv i Göteborg, einast regjerande verdsmeister og olympiske meister Hassiba Boulmerka frå Algerie, let seg ikkje slå. Kort etter verdsmeisterskapen gjorde Holmes sitt livs snøggaste 800 meter, i Monaco vart ho klokka i mål på 1.56,21.

Under Sommar-OL 2000 i Sydney tok Holmes si fyrste olmpisk medalje, ein bronse på 800 meter. Bronsemedalje på 800 m fekk ho også i friidretts-EM 2002 i München. I 2003 steig ho ein plass opp på sigerspallen på 800 meter og fekk sølv i Paris-VM, som i Sydney-OL vart Maria Mutola frå Mosambik vinnar av VM-tevlinga.

Høgdepunktet for Holmes kom då ho var 34 år gammal. Under sommarleikane 2004 i Aten vann ho 800 meter med fem hundredeles margin til marokkanske Hasna Benhassi. Fem dagar seinare sigra på 1500 meter med tida 3.57,9, britisk rekord og  vel to tidels sekund framom sølvvinnar Tatjana Tomasjova frå Russland.

Kelly Holmes la opp som aktiv utøvar i 2005.

Kjelder
Denne artikkelen bygger på «Kelly Holmes» frå ,  den 12. oktober 2014.  
 

Britiske mellomdistanseløparar
Olympiske meistrar for Storbritannia
Olympiske bronsemedaljevinnarar for Storbritannia
Britiske deltakarar under sommar-OL 1996
Friidrettsutøvarar under sommar-OL 1996
Medaljevinnarar under sommar-OL 2000
Britiske deltakarar under sommar-OL 2000
Friidrettsutøvarar under sommar-OL 2000
Medaljevinnarar under sommar-OL 2004
Britiske deltakarar under sommar-OL 2004
Friidrettsutøvarar under sommar-OL 2004
Friidrett under Sommar-OL 1952

Friidrettsøvingane under Sommar-OL 1952 i Helsingfors vart avvikla i tida 20. til 27. juli 1952. Det vart tevla i 33 øvingar, 24 for menn og 9 for kvinner. 963 utøvarar frå 57 land deltok i tevlingane. Alle tevlingane gjekk føre seg på eller ved olympiastadion.

Emil Zátopek frå Tsjekkoslovakia vann både 5000 m, 10 000 m og maratonløpet. Australias Marjorie Jackson vann både 100 meter og 200 meter.

Ungararen József Csermák vart den fyrste i verda til å kaste sleggja over 60 meter då han sette verdsrekord med 60,34 meter og vann gullmedaljen i sleggjekasting. Tikjemparen Bob Mathias frå USA sette verdsrekord med 7 887 poeng, over 900 poeng meir enn sølvvinnaren. Jamaica sine fire 400-meterløparar sette verdsrekord på den lange stafetten med tida 3.03,9.

Marjorie Jackson flytta verdsrekorden til 11,5 sekundar i 100 m-finalen. Få dagar seinare forbetra ho i semifinalen verdsrekorden på 200 meter med to tidels sekund til 23,4 sekundar. Hennar landskvinne, Shirley Strickland, forbetra verdsrekorden på 80 meter hekk til 10,9 sekundar. Og Galina Zybina frå Sovjetunionen sette verdsrekord i kulestøyt med 15,28 meter. USA sitt kvinnelag vann 4 x 100 meter stafett på verdsrekordtida 45,9 sekundar, same rekordtida fekk også sølvlaget Tyskland notert.

Menn

100 meter 

Finale: 21. juli

200 m 

Finale: 23. juli

400 m 

Finale: 25. juli

800 m 

Finale: 22. juli

1500 m 

Finale: 26. juli

5 000 m 

Finale: 24. juli

10 000 m 

20. juli

Maraton 

27. juli

10 km kappgang 

Finale: 27. juli

50 km kappgang 

21. juli 1952

110 meter hekk 

Finale: 24. juli

400 m hekk 

Finale: 21. juli

3000 m hinder 

Finale: 25. juli

4 × 100 m stafett 

Finale: 27. juli

4 × 400 m stafett

Finale: 27. juli

Høgdehopp 

Finale: 20. juli

Stavhopp 

Finale: 22. juli

Lengdehopp 

Finale: 21. juli

Tresteghopp 

Finale: 23. juli

Kulestøyt 

Finale: 21. juli

Diskoskast 

Finale: 22. juli

Sleggjekast 

Finale: 24. juli

Spydkast 

Finale: 23. juli

Tikamp 

25./26. juli

Kvinner

100 m 

Finale: 22. juli

200 m 

Finale: 26. juli

80 meter hekk 

Finale: 24. juli

4 × 100 m stafett 

Finale: 27. juli

Høgdehopp 

Finale: 27. juli 1952

Lengdehopp 

Finale: 23. juli

Kulestøyt 

Finale: 26. juli

Diskoskast 

Finale: 20. juli

Spydkast 

Finale: 24. juli

Kjelder
Denne artikkelen bygger på «Olympische Sommerspiele 1952/Leichtathletik» frå ,  den 13. oktober 2014.  
 

Øvingar under sommar-OL 1952
Friidrett under Sommar-OL
Jíři Skobla

Jíři Skobla () var ein kulestøytar frå Praha i Tsjekkoslovakia. Han vart europameister i øvinga i 1954. Skobla sin personlege rekord var på 18,52 meter.

Aktiv
Skobla fekk sin internasjonale meisterskapsdebut under dei olympiske leikane i Helsingfors i 1952, der han vart nummer ni med 15,92 meter. Den 11. oktober same året støytte han i Praha 17,12 meter og vart den fyrste europearen over 17-metersstreken. Fram til 1957 forbetra han europarekorden i kulestøyt ytterlegare fem gongar. Siste gongen, 24. august 1957, landa kula hans på 18,01 m under eit stemne i Praha, og han vart dermed også den fyrste europeiske 18-metersstøytar.

Til europameisterskapen 1954 i Bern var Skobla favoritt. Med 17,20 meter vann han kuletevlinga framom Oto Grigalka og Heino Heinaste, som begge representerte Sovjetunionen. Også under sommarleikane 1956 i Melbourne var Skobla beste europear. Han vann bronsemedaljen med 17,65 m, bakom USA-amerikanarane Parry O’Brien, 18,57 m, og Bill Nieder, 18,18 m.

Fire utøvarar støytte kula over 17 meter i europameisterskapen i Stockholm i 1958. Briten Arthur Rowe med 17,78 m vart ein noko overraskande vinnar, medan Viktor Lipsnis frå Sovjetunionen tok sølv med 17,47 m. Skobla fekk bronsemedaljen med sine 17,12 m. Etter sju år som europarekordhaldar mista Skobla europarekorden i 1959 til italienske Silvano Meconi.

Skobla vart niandemann under Sommar-OL 1960 i Roma. To år seinare vart han nummer seks med eit støyt på 17,87 m ved EM i friidrett 1962 i Beograd. Den 13. oktober 1963 presterte han sitt livs lengste støyt då kula landa på 18,52 m i Bucuresti.

Medaljar og plasseringar i internasjonale meisterskap
OL 1952 i Helsingfors: Nr 9 – 15,92 m
EM 1954 i Bern: Gullmedalje – 17,20 m, framom Oto Grigalka (16,69 m)
OL 1956 i Melbourne: Bronsemedalje – 17,65 m
EM 1958 i Stockholm: Bronsemedalje – 17,12 m
OL 1960 i Roma: Nr 9 – 17,39 m
EM 1962 i Beograd: Nr 6 – 17,87 m

Kjelder
Denne artikkelen bygger på «Jíři Skobla» frå ,  den 13. oktober 2014.  
 

Tsjekkoslovakiske friidrettsutøvarar
Tsjekkiske friidrettsutøvarar
Kulestøytarar
Europameistrar i friidrett
Olympiske bronsemedaljevinnarar for Tsjekkoslovakia
Tsjekkoslovakiske deltakarar under sommar-OL 1952
Friidrettsutøvarar under sommar-OL 1952
Medaljevinnarar under sommar-OL 1956
Tsjekkoslovakiske deltakarar under sommar-OL 1956
Friidrettsutøvarar under sommar-OL 1956
Tsjekkoslovakiske deltakarar under sommar-OL 1960
Friidrettsutøvarar under sommar-OL 1960
Kristin Fridtun

Kristin Fridtun () er ein norsk forfattar, skribent og tidegare skihoppar frå Elverum. Ho skriv fast i Dag og Tid.

Skihoppkarriere 
Fridtun tok i 2003 tredjeplassen i NM, og i 2004 var ho med på vinnarlaget i lagkonkurransen i junior-VM i Stryn. Ho la opp i 2006 etter å ha teke del i kontinentalcupen i skiskyting same året.

Målsak og forfattarskap 
Fridtun byrja å skriva nynorsk i 2006. I 2010 laga ho eit nettkurs i nynorsk saman med NTNU. Fyrste boka, Norsk etymologisk oppkok, kom i 2012. Ho handlar om etymologien til kvardagsord. Andre boka, Nynorsk for dumskallar, kom i 2013 og er ei lærebok i nynorsk. Fridtun fekk Språkprisen 2019.

Bøker 
 Króka-Refs saga – ein bokleg revkrok? – masteroppgåve (2011)
 Norsk etymologisk oppkok. Du veit ikkje kva du snakkar om (2012)
 Nynorsk for dumskallar (2013)
 Kjønn og ukjønn. Ordhistoriske essay (2015)
 Homoflokar (2018)
 Språket er ei bukse. Om biletbruken i norsk språkdebatt (2019)
 Kunsten å irritera seg over skrivefeil. Kvifor gjer me det, og har det noko for seg? (2021)

Bakgrunnsstoff 
 Kristin Fridtun på Allkunne
 Nynorskkurs med Kristin Fridtun på Youtube
 Kristin Fridtun si nettside
 Kristin Fridtun i Forfatterkatalogen
 Kristin Fridtun på Samlaget sine sider
 Intervju med Kristin Fridtun  i Universitetsavisa
 

Norske forfattarar
Nynorskforfattarar
Norske skihopparar
Friidrett under Sommar-OL 1948

Friidrettsøvingane under Sommar-OL 1948 i London vart avvikla i tida 30. juli  til 7. august 1948. Det vart tevla i 33 øvingar, 24 for menn og 9 for kvinner. Tre av øvingane for kvinner var nye på programmet; 200 meter, lengdehopp og kulestøyt. 745 utøvarar frå 53 land deltok i tevlingane. Alle tevlingane gjekk føre seg på eller ved olympiastadion.

Nederlandske Fanny Blankers-Koen vart forgrunnsfiguren under sommarleikane med sine fire gullmedalje på sprintdistansane 100 meter, 200 meter, 80 meter hekk og 4 x 100 meter stafett. Franske Micheline Ostermayer vann gullmedaljane i kulestøyt og diskoskasting. Ingen av verdsrekordane vart rokka under London-OL.

Menn

100 meter 

Finale: 31. juli

200 m 

Finale: 3. august

400 m 

Finale: 5. august

800 m 

Finale: 2. august

1500 m 

Finale: 6. august

5 000 m 

Finale: 2. august

10 000 m 

30. juli

Maraton 

7. august

110 meter hekk 

Finale: 4. august

400 m hekk 

Finale: 31. juli

3000 m hinder 

Finale: 5. august

4 × 100 meter stafett 

Finale: 7. august

4 × 400 m stafett 

Finale: 7. august

10 km kappgang 

Finale: 7. august

50 km kappgang 

31. juli

Høgdehopp 

Finale: 30. juli

Stavhopp 

Finale: 2. august

Lengdehopp 

Finale: 31. juli

Tresteghopp 

Finale: 3. august

Kulestøyt 

Finale: 3. august

Diskoskast 

Finale: 2. august

Sleggjekast 

Finale: 31. juli

Spydkast 

Finale: 4. august

Tikamp 

5./6. august

Kvinner

100 meter 

Finale: 2. august

200 m 

Finale: 6. august

80 meter hekk 

Finale: 4. august

4 × 100 meter stafett 

Finale: 7. august

Høgdehopp 

Finale: 7. august

Lengdehopp 

Finale: 4. august

Kulestøyt 

Finale: 4. august

Diskoskast 

Finale: 30. juli

Spydkast 

31. juli 1948

Kjelder
Denne artikkelen bygger på «Olympische Sommerspiele 1948/Leichtathletik» frå ,  den 14. oktober 2014.  
 

Øvingar under sommar-OL 1948
Friidrett under Sommar-OL
Salvatore Morale

Salvatore Morale () er ein italiensk tidlegare friidrettsutøvar frå Teolo i provinsen Padova. Han vart europmeister på 400 meter hekk i 1962, og verdsrekordhaldar på distansen frå 1962 til -64.

Aktiv
Morale deltok på langhekken i dei olympiske leikane 1960 på italiensk heimegrunn i Roma. Han rauk ut i semifinalane, der han med tida 51,48 sekundar vart slått med ein hundredels sekund av sjette- og sistemann som kvalifiserte seg til finalen. Morale vart dermed nummer sju i øvinga.

I 1961 sette Morale ny europarekord med eit løp på 49,7 sekundar. Ved europameisterskapen i Beograd i 1962 gjorde han sitt livs løp då han vart europameister på tida 49,2, ei tangering av verdsrekorden til Glenn Davis frå USA. Han sprang også for Italia sitt firemannslag på den lange stafetten, og vart nummer fem.

Ein månad før dei olympiske sommarleikane 1964 i Tokyo hadde USA-amerikanske Rex Cawley sett verdsrekord med 49,1 sekund. I Tokyo levde Cawley opp til favorittstempelet og vann OL-gull med tida 49,6. Briten John Cooper og Morale vart begge klokka inn på 50,1 sekundar. Morale vart dømd sist av dei to og fekk den olympiske bronsemedaljen. Han la deretter opp.

Kjelder
Denne artikkelen bygger på «Salavtore Morale» frå ,  den 16. oktober 2014.  
 

Italienske hekkeløparar
Europameistrar i friidrett for Italia
Olympiske bronsemedaljevinnarar for Italia
Italienske deltakarar under sommar-OL 1960
Friidrettsutøvarar under sommar-OL 1960
Medaljevinnarar under sommar-OL 1964
Italienske deltakarar under sommar-OL 1964
Friidrettsutøvarar under sommar-OL 1964
Pjotr Bolotnikov

Pjotr Grigorjevitsj Bolotnikov () var ein friidrettsutøvar som representerte Sovjetunionen, fødd i det som i dag er republikken Mordovia i Russland. Han vart olympisk meister på 10 000 meter i 1960 og europameister på same distansen i 1962.

Aktiv
Bolotnikov deltok både på 5000 m og 10 000 m under sommar-OL 1956 i Melbourne. Best gjorde han det på 5000 m, der han vart nummer ni. Året etter vart han nasjonal meister på 10 000 meter, olympiameisteren Vladimir Kuts vart overraskande slått. I åra frå 1958 til 1962 vart Bolotnikov årleg dobbelt sovjetmeister på 5000 og 10 000 meter. 

Under OL 1960 i Roma kontrollerte Bolotnikov mil-feltet frå starten av, og vann med fem sekundars forsprang til næraste konkurrent, Hans Grodotzki frå Tyskland. Same året forbetra Bolotnikov verdsrekorden på 10 000 meter med nesten 12 sekundar, til 28.18,8.

I 1962 forbetra Bolotnikov sin eigen verdsrekord på mila med seks tidels sekundar til 28.18,2. Under EM i friidrett 1962 i Beograd forsvarte han favorittstempelet med glans og vann 10 000-meteren med klar margin. Han var favoritt også på 5000 meter. Finaleløpet gjekk i moderat tempo og noko overraskande måtte han nøye seg med bronsemedaljen.

I 1964 vart Bolotnikov sovjetisk meister på 10 000 meter. Han deltok på distansen under sommar-OL i Tokyo, men gjorde eit svakt løp. Året etter la han opp som friidrettsutøvar.

Merknadar

Kjelder
Denne artikkelen bygger på «Pjotr Grigorjewitsch Bolotnikow» frå ,  den 16. oktober 2014.  
 

Sovjetiske langdistanseløparar
Europameistrar i friidrett for Sovjetunionen
Olympiske meistrar for Sovjetunionen
Sovjetiske deltakarar under sommar-OL 1956
Friidrettsutøvarar under sommar-OL 1956
Medaljevinnarar under sommar-OL 1960
Sovjetiske deltakarar under sommar-OL 1960
Friidrettsutøvarar under sommar-OL 1960
Sovjetiske deltakarar under sommar-OL 1964
Friidrettsutøvarar under sommar-OL 1964
Zdzisław Krzyszkowiak

Zdzisław Ludwik Krzyszkowiak () var ein polsk friidrettsutøvar som tevla på langdistansane og i hinderløp. Han vart olympisk meister på 3000 meter hinder i 1960, to år etter han tok EM-gull både på 5000 m og 10000 m i 1958.

Aktiv
Krzyszkowiak vart lagd merke då han i kvalifiseringsløpet til finalen på 3000 meter hinder under sommar-OL 1956 i Melbourne vart nummer fen i sitt heat, og dermed syrgde for at den regjerande olympiameisteren, Horace Ashenfelter frå USA, vart slått ut. Krzyszkowiak braut finaleløpet og vart dermed nummer ti.

Under friidretts-EM 1958 i Stockholm vann han både 5000 og 10 000 meter. Våren 1960 sette Krzyszkowiak ny verdsrekord på 3000 meter hinder med tida 8.31,4. To månader seinare, under OL 1960 i Roma, vann han gullmedaljen i hinderløpet, einast Nikolaj Sokolov frå Sovjetunionen klarde å halde fylgje inn på oppløpssida. Fem dagar etter hinderløpet vart Krzyszkowiak nummer sju på 10 000 meter. 

Sommaren 1961 forbetra Krzyszkowiak verdsrekorden på 3000 m hinder til 8.30,4 under eit løp i småbyen Wałcz. Han la opp i 1963, etter å ha vorte polsk meister 13 gongar.

Kjelder
Denne artikkelen bygger på «Zdzisław Krzyszkowiak» frå ,  den 17. oktober 2014.  
 

Polske friidrettsutøvarar
Langdistanseløparar
Polske hekkeløparar
Europameistrar i friidrett for Polen
Olympiske meistrar for Polen
Polske deltakarar under sommar-OL 1956
Friidrettsutøvarar under sommar-OL 1956
Medaljevinnarar under sommar-OL 1960
Polske deltakarar under sommar-OL 1960
Friidrettsutøvarar under sommar-OL 1960
Vera Krepkina

Vera Samojlovna Krepkina  () er ein russisk tidlegare friidrettsutøvar frå Kotelnitsj i Russland, som tevla internasjonalt i lengdehopp og sprint for Sovjetunionen. Ho vart olympisk meister i lengdehopp i 1960 og vann to EM-gull 4 x 100 meter stafett; 1954 og 1958.

Aktiv
Vera Kalasjnikova debuterte internasjonalt under dei olympiske leikane 1952 i Helsingfors. Ho vart slått ut i semifinalane på 100 meter, før ho og lagvenninnene vart nummer fire i 4 x 100 meter stafett med tida 46,3 sekundar.

Ved europameisterskapen i Bern i 1954 tok Krepkina, Rimma Ultikina, Marija Itkina og Irina Turova europameistrar på tida 45,8. Til liks med 1952-olympiaden vart Krekina under sommarleikane 1956 i Melbourne slått ut på 100 m i semfinalane. Sameleis vart Sovjetunionen og Krekpina nummer fire på stafetten på 45,6 sekundar.

Krepkina kom i mål på same tid som britiske Heather Young i finaleløpet på 100 m i EM i friidrett 1958 i Stockholm. Begge vart klokka inn på 11,7 sekundar, Young fekk gullmedaljen, Krepkina sølvet. Avslutningsdagen i Stockholm sprang Krepkina startetappen for Sovjetunionen sitt sigrande lag. Saman med Linda Kepp, Nina Poljakova og Valentina Maslovskaja vann ho sitt andre stafettgull på tida 45,3, ny europarekord.

Også under OL 1960 i Roma rauk Krepkina ut i semifinalane på 100 meter, og ho vart for tredje gong nummer fire i stafettløpet med Sovjetunionen. Mellom desse to øvingane nådde ho høgda i sine år som aktiv. Kort før leikane hadde Hildrun Claus frå Aust-Tyskland med eit hopp på 6,40 m, avløyst olympiameisteren Elżbieta Krzesińska frå Polen som verdsrekordhaldar. Claus stoppa i Roma på 6,21 m og vart nummer tre, bakom Krzesińska på 6,27 m. Krepkina smelte til med 6,37 i fjerde omgang, og sikra seg gullmedaljen.

Krepkina var sovjetmeister på 100 m i 1952, 1957 og 1958. Ho vann sovjetmeisterskapen på 200 m i 1952, men tok aldri nasjonal medalje i lengdehopp.

Merknadar

Kjelder
Denne artikkelen bygger på «Vera Krepkina» frå ,  den 17. oktober 2014.  
 

Sovjetiske lengdehopparar
Sovjetiske sprintarar
Europameistrar i friidrett for Sovjetunionen
Olympiske meistrar for Sovjetunionen
Sovjetiske deltakarar under sommar-OL 1952
Friidrettsutøvarar under sommar-OL 1952
Sovjetiske deltakarar under sommar-OL 1956
Friidrettsutøvarar under sommar-OL 1956
Medaljevinnarar under sommar-OL 1960
Sovjetiske deltakarar under sommar-OL 1960
Friidrettsutøvarar under sommar-OL 1960